1 - жүргізуші: Жеңіс күні 9-мамыр – бүкіл дүниежүзі бойынша үлкен мейрам. Әсіресе, бұл мерекені екінші дүниежүзілік соғыстың бар ауыртпалығын өз мойнымен көтеріп, Отан үшін от кешіп, соғыстың қанға бөккен даласында қайсарлықпен шайқасқан, Жеңістің туын желбіреткен, Ұлы Отан соғысының ардагерлері үшін ерекше мейрам.

2 - жүргізуші: Бүгінгі мерекелік шара Ұлы Отан соғысында құрбан болған аталарымыз бен әкелеріміздің, мәңгі жас болып, жадымызда сақталған жауынгерлер мен офицерлер рухына, бейбіт кезеңде дүниеден өткен ардагерлерге, бүгінде ортамызда жүрген Ұлы Отан соғысы ардагерлерінің құрметіне арналады.

1 - жүргізуші: Аз емес зар жылаған, егілген жан,

Аз емес өшкен өмір, төгілген қан.

Кеудеге зілді қасірет салды соғыс.

Қирады талай арман көңілге алған , - деп

осы бейбіт өмірге жете алмаған, ерлікпен қаза тапқан ағаларымыз бен апаларымыздың рухына бас иіп, еске алайық. Жеңіс туын желбіретуде қан кешіп, кеудесін оққа тосқан боздақтарымызды бір сәт үнсіздікпен еске алайық. (1 мин үнсіздік)  
  
2 - жүргізуші Соғыс... Сұрапыл соғыс қанша үйдің адамын ұрлады, қанша үйде оттар сөнді, қанша аналар ұрыс даласынан келген қаралы қағазға сенбей ұлдарын күтумен өмірден өтті, қаншама арулар жесір қалып, сәбилер жетімдіктің зарын тартты.

1 жүргізуші Ортаға 5,7 сынып оқушыларын шақырымыз.  
  
1-жүргізуші

1941-1942 жыл аралығында (Қызылсая, Биктесін, Қызылағаш, Талап, Мәданиет елді мекендерінен) 200- ден астам азамат майданға аттанды. Колхоз атынан 150 жылқы, 15 ат-арба сайманымен берілді. Туған Отанын, сүйікті елін, алтын ұя Қызылсаясын қорғау үшін қасықтай қанын аямады. Сол жігіттердің 80-нен астамы майданнан оралмады. Олардың ерлігі , аяулы есімдері ел есінде аңыз-жырдай жатталып , сақталып қалды.Бұл жылдары жүрегі Отаным деп соққан әр азамат барынша күресе білді. Әрбір азамат өз Отанына деген антын орындап шықты.

**Ұлы отан соғысына байланысты бейне роликты көруге рұқса етіңіздер.**

2 – жүргізуші: Алғашқы сөз кезегі ауыл әкімі Жанатаев Жамбыл Құрманұлына беріледі

1 – жүргізуші: Бұл мереке әр кезде де батылдық пен ерліктің, қаһармандықтың символы, Отанға деген сүйіспеншілік пен адалдықтың өлшемі болып қала бермек. Ұлы Жеңісті жақындатуға абзал арыстарымыздың майдан даласында, отандастарымыздың тылда қосқан еңбегі өлшеусіз.Тыл ардагерлері өзінің ерен еңбегімен Ұлы Жеңіске зор үлес қосты. Міне, ел басына түскен қиын-қыстау шақта тылда қара жұмысқа жегілген кешегі бозбалалар – бүгінде бір әулеттің ақ сақалды атасы, шежірелі қазынасы.

**7 сынып оқушыларының орындауында «Катюша» әні қабыл алыныздар.**

Сөз кезегі: Мектеп директоры Рахымжанов Болат Сайлаубекұлына беріледі.

9,11 сынып **оқушыларының орындауында «Смугланка» әні қабыл алыныздар.**

Сөз кезегі: Ардагер ұстаз Маликов Өтежан Мұратұлына және Алиев Жасеркін ағаға беріледі.

Бастауыш сынып оқушылырының **орындауында «Жойылсын жалғыс сөз соғыс деген» әні қабыл алыныздар.**

1 - жүргізуші: Батыр ұл есімдері ақталады

Жыр болып жүректерде сақталады.

Ғасырдан ғасырларға аңыз етіп,

Ұрпағы мәңгі бақи мақтанады.

2 - жүргізуші: Бүгінгі күн – көптен күткен салтанатты күн, зымыраған уақыттың қанатында жеңістің міне 78-ші көктемі де келіп жетті. Ешкімде, ешнәрсе де ұмытылмақ емес. Бұл сөз өткенге емес, болашаққа арналған. Олай болса, Ұлы Жеңістің 79 жылдығында кездесейік.

1 - жүргізуші: Ұлы Жеңістің 78 жылдығына арналған салтанатты жиынымыз аяқталды.

2 - жүргізуші: Ардагерлерге мың тағзым!

1 - жүргізуші: Жеңістің туы мәңгі желбіресін!

2 - жүргізуші: Жер үстінің шуағы тарқамасын!

1 - жүргізуші: Жеңіс тойы мәңгі жасасын! Мерекелік бейбіт күнде кездескенше аман - сау болыңыздар!